50 metrin uima-allas Skotlannissa.
**Uima-allas** on vedellä täytetty allas, joka on tarkoitettu uimista varten.

Historiaa
---------

Jo antiikin ajalla kreikkalaiset ja roomalaiset rakensivat uima-altaita urheilijoiden ja sotilaiden harjoittelua, mutta myös erilaisia vedessä pelattavia pelejä varten. Rooman keisareilla oli omat henkilökohtaiset uima-altaansa, joissa oli myös kaloja.*lähde?*

Samppalinnan maauimala Turussa.

Kilpauinti
----------

*Pääartikkeli: Olympiakokoinen uima-allas*
Kansainvälisen uintiliiton FINAn sääntöjen mukaan kilpauima-altaan pituus on 25 tai 50 metriä ja syvyys vähintään 1,35 metriä. Kilpailuja järjestetään erikseen lyhyellä ja pitkällä radalla. Olympialaisissa ja pitkän radan MM-kisoissa altaan pitää olla 50 metriä pitkä jaettuna 2,5 metrin leveisiin ratoihin, joista kahta reunimmaista ei käytetä. Veden lämpötilan pitää olla 25–28 celsiusastetta, valaistuksen vähintään 1 500 luxia ja syvyyden vähintään 2 metriä. Myös rataköysien värityksistä ja merkkilippujen paikoista on omat määräyksensä.*lähde?*

Eri tyyppisiä uima-altaita
--------------------------

* Poreallas on allas, jossa putkia pitkin vedenpinnan alapuolelle pumpataan ilmaa, mikä saa veden poreilemaan. Tavallisesti porealtaissa istutaan vedenpinnan alapuolella olevalla penkillä. Usein käytössä on myös erilaisia hierovia vesisuihkuja. Porealtaan vesi on usein lämmintä.*lähde?*
* Lämminvesialtaalla tarkoitetaan uima-allasta, jonka veden lämpötila on yli 32 celsiusastetta.
* Kylmävesialtaalla tarkoitetaan allasta joka on mahdollista verrata avantoon. Kylmävesialtaan lämpötila on yleensä 4–10 celsiusastetta.*lähde?*
* Ulkoaltaalla tarkoitetaan allasta, jota ei ole katettu.
* Kylpylöissä, hotelleissa ja yksityisasunnoissa on erilaisia ja -kokoisia uima-altaita: terapia-allas, kahluuallas, kylpytynnyri ja hyppyallas. Hyppyallas on yleensä 4–5 metriä syvä.*lähde?*

Veden laatu
-----------

Yleisessä käytössä (pääsy maksua vastaan tai maksutta) olevien uima-altaiden laatuvaatimuksista säädetään Sosiaali- ja terveysministeriön asetuksessa 315/2002. Sen mukaan allasvedessä ei saa olla pieneliötä, loisia tai mitään aineita sellaisia määriä, joista voi olla haittaa ihmisen terveydelle, ja sen on oltava muutoinkin käyttötarkoitukseen sopivaa. Asetuksen lisäksi on laadittu soveltamisohje, joka sisältää selkeitä käytännön ohjeita uima-allasveden turvallisen laadun varmistamiseksi.

Ennätyksiä
----------

Maailman suurin uima-allas sijaitsee San Alfonso del Marissa Chilessä. Maailman syvin uima-allas on 60 metriä syvä ja se sijaitsee Dubaissa. Maailman syvin uima-allas lienee myös venäläisen Dmitri Donskoi -sukellusveneen 4 × 2 × 2 metrin allas*tarvitaan parempi lähde*.

Lähteet
-------

1. 1 2 3  Sosiaali- ja terveysministeriön asetus uimahallien ja kylpylöiden allasvesien laatuvaatimuksista ja valvontatutkimuksista 315/2002 *Säädökset alkuperäisinä. Finlex.fi*. Viitattu 16.1.2020.
2. ↑  Allasvesiasetuksen soveltamisohje 2/2017  12.5.2017. Valvira.  Arkistoitu 20.1.2022. Viitattu 16.1.2020.
3. ↑  Daily Mail
4. ↑  Dubaihin rakennettiin maailman syvin uima-allas *Helsingin Sanomat*.  12.7.2021. Viitattu 12.7.2021.
5. ↑  тип 941 акула она же typhoon: самая большая лодка в мире *ru-submarine.livejournal.com*. Viitattu 12.7.2021. (venäjäksi)
6. ↑  Why the largest submarine in the world has a pool? *Technology Org*.  31.1.2019. Viitattu 12.7.2021. (englanniksi)
7. ↑  Oleg Kuleshov: A Navy Day tour of the Akula sub *rbth.com*.  28.7.2015. Viitattu 12.7.2021. (englanniksi)
8. ↑  Sauna in the Typhoon class Submarine *English Russia*.  27.10.2014. Viitattu 12.7.2021. (englanniksi)

Aiheesta muualla
----------------

* Kuvia tai muita tiedostoja aiheesta **Uima-allas** Wikimedia Commonsissa